Diari Oficial de la Generalitat Valenciana


Sumari del DOGV 4251, del 17-05-2002 (2002/5106)

ORDE de 8 de maig de 2002, de la Conselleria de Cultura i Educació, per la qual s'implanten i cessen determinats ensenyaments en instituts d'Educació Secundària de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/5106


Data del document
:   08-05-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Elx
    * Cullera
    * Vila-real
    * ensenyament secundari

ORDE de 8 de maig de 2002, de la Conselleria de Cultura i Educació, per la qual s'implanten i cessen determinats ensenyaments en instituts d'Educació Secundària de la Comunitat Valenciana. [2002/5106]
  
El Decret 234/1997, de 2 de setembre de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV núm. 3.073 de 8 de setembre de 1997) establix en l'article 1, apartat 3, que la determinació dels ensenyaments que s'impartisquen en cada institut s'establirà per mitjà d'ordre de la Conselleria de Cultura i Educació, d'acord amb la programació general de l'ensenyament vigent.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
S'implanten i cessen els ensenyaments de Batxillerat i els Cicles Formatius de Formació Professional Específica als instituts de les províncies d'Alacant, Castelló i València que s'indiquen en l'annex d'esta ordre amb els efectes que en cada cas s'indiquen.
  
Segon
  
Els centres que ja estaven adscrits a una universitat, per impartir el Curs d'Orientació Universitària, i als quals s'implanten els ensenyaments de Batxillerat, mantindran la mateixa adscripció a l'efecte de realitzar la prova d'accés a la Universitat.
  
Tercer
  
Es desglossa de l'IES Miralcamp de Vila-real, codi 91089585, el Cicle Formatiu de Tècnic en Perruqueria, a l'IES Francesc Tàrrega, codi 19246363, de la mateixa localitat.
  
Quart
  
Es desglossa, de l'IES núm. 8 d'Elx, codi 95369769, la modalitat de Batxillerat Tecnològic a l'IES Sixto Marco, codi 76713837, de la mateixa localitat.
  
Quint
  
1. Es desglossa, de l'IES Joan Llopis Marí, codi 89332704, de Cullera, la modalitat de Batxillerat Tecnològic a l'IES Vicente Blasco Ibañez, codi 32906673, de la mateixa localitat.
  
2. L'IES Joan Llopis Marí impartirà 2n de Batxillerat Tecnològic durant el curs 2001/02. Al curs 2002/2003 ja no impartirà esta modalitat.
  
3. L'IES Vicente Blasco Ibañez impartirà 1r curs en el 2001/02, i en el 2002/03 1r i 2n.
  
Sext
  
Els professors i professores que, procedents del centre que es desglossen ensenyaments, siguen destinats a una plaça al centre al qual es desglossen els citats ensenyaments mantindran en este centre l'antiguitat generada en la plaça i centre d'origen, de conformitat amb el que establix la disposició addicional dotze del Reial Decret 2.112/1998, de 2 d'octubre (BOE de 6 d'octubre), pel qual es regulen els concursos de trasllats d'àmbit nacional per a la provisió de places corresponents als cossos docents.
  
DISPOSICIÓ ADDICIONAL
  
El que establix la present disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els diferents òrgans directius de la Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits als cursos escolars que en cada cas s'indiquen.
  
València, 8 de maig de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),